சல்மா மெக்சிகோவில் உள்ள வெராக்ரூஸில் கோட்சகோல்கோசில், ஓபரா பாடகியும் சிறந்த டேலண்ட் ஸ்கௌட்டுமான (talent scout) டயானா ஜிமினெசுக்கும் எண்ணெய் நிறுவன நிர்வாகியான சாமி ஹாயெக்கிற்கும் மகளாகப் பிறந்தார். சல்மாவின் தந்தை மெக்சிகன் லெபனீஸ் பாரம்பரியத்தையும் இவரது தாயார் மெக்சிகன் ஸ்பானிஷ் பாரம்பரியத்தையும் சேர்ந்தவர்கள் ஆவர். இவரது முதல் பெயரான சல்மா என்பதற்கு அரபியில் "பாதுகாப்பு" என்று பொருள். பொருளாதாரத்தில் வளம்மிகுந்த கடவுள் பற்றுள்ள கத்தோலிக்க குடும்பத்தில் பிறந்த அவர் தனது 12வது வயதில் லூசியானாவின் கிரேண்ட் கோட்டேவில் உள்ள அகாடெமி ஆப் தி சாக்ரெட் ஹார்ட்டுக்கு அனுப்பப்பட்டார். ஆனால் சல்மா கற்றல் குறைபாட்டினால் பாதிக்கப்பட்டிருந்தார். சல்மா ஒலிம்பிக்கில் பங்கு பெறும் எண்ணத்துடன் உடற்பயிற்சி வல்லுநராக வேண்டிமென விரும்பினார். ஆனால் அவரது தந்தை மெக்சிகன் தேசிய அணியில் சல்மா தேர்ந்தெடுக்கபடுவதற்கு தடையாய் இருந்தார். அகாடெமியை நடத்தி வந்த அருட்சகோதரிகள் சல்மாவின் நடத்தை குறித்த அதிருப்தியால் அவரை அங்கிருந்து வெளியேற்றினார்கள். அதனால் சல்மா மெக்சிகோவிற்கு திரும்பினார். பின்னர் அவர் டெக்சாஸில் ஹவுஸ்டனில் உள்ள அவரது உறவினர் வீட்டிற்கு அனுப்பப்பட்டார். சல்மா தனது 17 ஆம் வயது வரை அங்கு வளர்ந்தார். மெக்சிகோ நகரத்தில் ஈப்ரூ அமெரிக்கன் பல்கலைக்கழக கல்லூரியில் சர்வதேசத் தொடர்புகள் துறையில் பட்டப்படிப்பு பயின்றார். ஆனால் அவரது குடும்பத்திற்கு அதிர்ச்சியளிக்கும் விதமாக, நடிகையாவதே தனது எதிர்காலம் என படிப்பை பாதியில் நிறுத்தினார்.

கலை
மெக்சிகோ
ஆரம்பகால வாழ்க்கை
விளம்பரப் பணி